54 DESCRIPTIO GLOBI INTELLECTUALS. 



diu exhalavit, non sine nota ingenii Aristotelis, qui 

 tale aliquid confingere ausus est, rei tarn constant! 

 et fixae imponendo naturam transitoriam et variam. 

 Quin et finis etiam hujus quaestionis, prout a nobis 

 proponitur, adesse jam videtur, si iis credimus quae 

 Galilaeus tradidit, qui confusam illam lucis speciem 

 in astra numerata et locata digessit. Nam quod Ga- 

 laxia non tollit aspectum astrorum, quae intra ipsam 

 inveniuntur, illud certe litem non dirimit, nee rem 

 inclinat in alterutram partem ; id tantummodo for- 

 tasse abnegat, non collocari Galaxiam inferius aethere 

 stellato. Hoc enim si foret, atque insuper corpus 

 illud continuatum Galaxiae aliquam haberet profun- 

 ditatem, aspectum nostrum interceptum iri consenta- 

 neum esset. Si vero pari collocetur altitudine cum 

 stellis quae per earn conspiciuntur, nil obstat quin 

 stellae spargi possint in ipsa Galaxia, non minus quam 

 in reliquo aethere. Itaque et istam quaestionem recipi- 

 mus. Atque has sex quaestiones pertinent ad substan- 

 tiam coelestium ; qualis scilicet sit substantia coeli in 

 genere, et qualis aetheris interstellaris, et qualis Ga- 

 laxise, et qualis astrorum ipsorum, sive conferantur 

 ad invicem, sive ad ignem nostrum, sive ad corpus 

 proprium. At de numero, magnitudine, figura, et 

 distantia astrorum, praeter phaenomena ipsa et quaes 

 tiones historicas de quibus postea dicetur, problemata 

 philosophica fere simplicia sunt. De numero scilicet 

 sequitur quaestio altera, An is sit numerus astrorum 

 qui videtur, quique Hipparchi diligentia notatus et 

 descriptus est, et in globi coalestis modulum conclu- 

 sus ? Nam et satis frigida est ratio ea, quae redditur, 



